หุ้นเอเชียเปิดบวก-ดาวโจนส์ปิดพุ่ง 300 จุด ขานรับยาต้าน “โควิด-19” คืบหน้า
หุ้นเอเชียเปิดบวก-ดาวโจนส์ปิดพุ่ง 300 จุด ขานรับยาต้าน "โควิด-19" คืบหน้า
หุ้นเอเชียเปิดบวก-ดาวโจนส์ปิดพุ่ง 300 จุด ขานรับยาต้าน "โควิด-19" คืบหน้า
13 ก.ค. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้น 369.21 จุด หรือ 1.44% เมื่อวันศุกร์ (10 ก.ค.) โดยได้แรงหนุนจากข่าวความคืบหน้าของบริษัท Gilead Sciences Inc ในการผลิตยารักษาโรคโควิด-19 ซึ่งได้ช่วยคลายความวิตกกังวลของนักลงทุนเกี่ยวกับจำนวนผู้ติดเชื้อที่เพิ่มขึ้นสูงเป็นประวัติการณ์ในสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,591.81 จุด เพิ่มขึ้น 301.00 จุด, +1.35% ดัชนี SSE Composite ตลาดหุ้นจีนเปิดวันนี้ที่ 3,379.39 จุด ลดลง 3.93 จุด, -0.12% ดัชนี HSI ตลาดหุ้นฮ่องกงเปิดวันนี้ที่ 25,848.80 จุด เพิ่มขึ้น 121.39 จุด, +0.47% ดัชนี TAIEX ตลาดหุ้นไต้หวันเปิดวันนี้ที่ 12,109.61 จุด เพิ่มขึ้น 35.93 จุด, +0.30% ดัชนี KOSPI ตลาดหุ้นเกาหลีใต้เปิดวันนี้ที่ 2,170.51 จุด เพิ่มขึ้น 20.26 จุด, +0.94% ดัชนี FTSE STI ตลาดหุ้นสิงคโปร์เปิดวันนี้ที่ 2,669.98 จุด เพิ่มขึ้น 17.33 จุด, +0.65% ดัชนี FBMKLCI ตลาดหุ้นมาเลเซียเปิดวันนี้ที่ 1,596.40 จุด เพิ่มขึ้น 4.56 จุด, +0.29% ดัชนี PSE Composite ตลาดหุ้นฟิลิปปินส์เปิดวันนี้ที่ 6,187.78 จุด ลดลง 9.60 จุด, -0.15%
ทั้งนี้ตลาดได้แรงหนุนจากการที่ Gilead ซึ่งเป็นบริษัทผลิตยาของสหรัฐ เปิดเผยว่า จากผลการทดลองพบว่า ยา remdesivir ของ Gilead สามารถลดอัตราการเสียชีวิตของผู้ป่วยโควิด-19 ได้ถึง 62% เมื่อเทียบกับการรักษาด้วยวิธีมาตรฐาน
ด้านนักวิเคราะห์รายหนึ่งกล่าวว่า ข่าวความคืบหน้าของการพัฒนายารักษาโรคโควิด-19 ได้ช่วยคลายความวิตกเกี่ยวกับจำนวนผู้ติดเชื้อโควิด-19 ที่เพิ่มขึ้นในรัฐทางใต้ของสหรัฐในช่วงไม่กี่วันที่ผ่านมา